01. FOEMM E PRUFOEMM   Föemm e pruföemm deent in de la stànza  in söel bancòn la butèglia la danza  cumé ràtt in de la nòcc ciàpum scià quèll che avanza  büceer cumé öcc senza speranza...    Quèll là cul lecca lecca el fasèva el legiunàri  el parla de par lüü e cui Saant del calendàri  e füma i Naziunaaj e diis che va mai in lècc  per pagüra di ricòrdi che ghe sòlten föe del spècc    Föemm e pruföemm  Föemm e pruföemm    Quai vöen prèma de beev el fà el segnu de la cruus  quai vöen stravàcca tütt e bestèma a bassa vuus  i tètt de la barista hann scrivüü fin tropp 'ì stòri  caramèll e totocalcio e giugaduu cun scià el sètt d'ori    Föemm e pruföemm deent in de la stànza  in söel bancòn la butèglia la danza  cumé ràtt in de la nòcc ciàpum scià quèll che avanza  büceer cumé öcc senza speranza...    Giacumènn giachètta  a quadri innaanz e indree del gabinett  Mariu Mosca el paar che noda dent i di pàgin di Gazzètt  giurnaad giammò sciüsciàa, fiaschi senza fuund  radiulèna cul catàrr che scarcàja e cerca i uund    Föemm e pruföemm  Föemm e pruföemm    El Tugnèn l'ha faa la guèra scundüü in una cantèna  l'Orzowei l'è nasu in Francia e l'ha spusaa 'na marucchèna  se vàrda un poo el suffìtt, se vàrda un poo i piastrèll  ma quaand passa la barìsta... se vàrda sempru  quèll...